24/09/2012 | Administración LocalMunicipal
Brión
Bases dunha praza de auxiliar administrativo incluida na oferta de emprego público do Concello de 2010

Aprobada a oferta de emprego público do Concello para o exercicio 2010 por resolución da Alcaldía do 1 de marzo de 2010, publicada no Boletín Oficial da Provincia de A Coruña nº 63, do 7 de abril de 2010, e no Diario Oficial de Galicia nº 87, do 10 de maio de 2010, por resolución da Alcaldía do 14 de setembro de 2012 aprobáronse as bases reguladoras para a provisión en propiedade dunha praza de auxiliar administrativo que se publican a continuación. O prazo de presentación de solicitudes comezará a partir do día seguinte ao da publicación do anuncio da convocatoria no Boletín Oficial do Estado. Brión, 14 de setembro de 2012. O Alcalde. Asd. José Luis García García. É obxecto da presente convocatoria a cobertura en propiedade, por persoal funcionario de carreira, e mediante sistema de oposición libre, dunha praza da Escala de Administración Xeral, subescala auxiliar, subgrupo profesional C2, incluída na OEP do ano 2010 do Concello de Brión. Esta convocatoria publicarase integramente no Boletín Oficial da Provincia de A Coruña e un extracto da mesma no Diario Oficial de Galicia e no Boletín Oficial do Estado. En todo o non previsto nas presentes bases resultarán de aplicación as seguintes normas: Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Lei 7/2007, de 12 de abril do Estatuto básico do empregado público; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 50/1998, de 30 de decembro, de medidas fiscais, administrativas e do orde social; Decreto Lexislativo 1/2008, de 13 de marzo, polo que se aproba o Texto Refundido da Lei da función pública de Galicia; Regulamento de selección do persoal da Administración da Comunidade Autónoma de Galicia de 20 de marzo de 1991; art.36 da Lei 7/2004, do 16 de xullo, galega para a igualdade de mulleres e homes; e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado, así como as restantes normas e disposicións concordantes. Serán funcións da praza obxecto de cobertura as fixadas, con carácter xeral, para o posto de Auxiliar de Tesoureiro-Recadador contemplado na Relación de Postos de Traballo actualmente vixente, así como aqueloutras que, en virtude do alcance e termos definidos pola organización administrativa e funcional vixente, en cada momento, no Concello de Brión, e que, de conformidade coa normativa de aplicación, sexan propias da Escala e Subescala na que se atopa encadrada, así como da súa capacitación profesional, lle poidan ser encomendadas. Para ser admitidos ao proceso selectivo os aspirantes deberán posuír no día do remate do prazo de presentación de solicitudes e manter ata o momento da formalización do nomeamento, os seguintes requisitos de participación: 2.1.- Nacionalidade: Ter a nacionalidade española ou de calquera Estado membro da Unión Europea, sen prexuízo do disposto no artigo 57 do EBEP.2.2.- Capacidade legal: Ter cumpridos os dezaseis anos de idade e non exceder a idade máxima de xubilación forzosa.2.3.- Titulación: Estar en posesión do título de graduado en educación secundaria obrigatoria, ou equivalente, ou estar en condicións de obtelo na data de finalización de presentación de instancias de participación; a posesión de dito título deberá acreditarse pola autoridade académica competente, que certificará, ademais, sobre as posibles equivalencias.2.4.- Capacidade funcional: Non padecer enfermidade ou estar afectado por limitación física ou psíquica incompatible co desempeño das funcións a desenvolver. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas.2.5.- Acreditar o coñecemento do idioma galego, de conformidade co previsto na normativa de aplicación, ou estar en condicións de acreditalo antes de que remate o prazo de presentación de instancias de participación; neste caso os opositores deberán estar en posesión do Celga 2, ou acreditación de coñecemento da lingua galega equivalente, debidamente homologados polo órgano competente en materia de política lingüística. En caso de non posuír este requisito, deberase realizar unha proba de coñecemento do idioma galego, de conformidade co previsto nas presentes bases.2.6. Habilitación: Non ter sido separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das CCAA, nin estar inhabilitado para o desempeño de funcións públicas. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. As instancias solicitando participar nos procesos selectivos, dirixiranse ao Sr. Alcalde do Concello. Presentaranse, debidamente cubertas, no Rexistro Xeral do concello no modelo oficial que figura como Anexo II desta convocatoria e que se facilitará no Rexistro Xeral municipal, no prazo de vinte (20) días naturais contados a partir do seguinte ao da publicación do anuncio da convocatoria no Boletín Oficial do Estado. Poderanse así mesmo remitir na forma determinada no artigo 38.4 de Lei 30/1992, de 26 de novembro, de réxime xurídico das administracións públicas e procedemento administrativo común. Ás solicitudes debidamente cubertas, achegaranse os documentos que a continuación se indican: a) Fotocopia compulsada do DNI, pasaporte ou documento identificativo equivalente e acreditativo da nacionalidade do aspirante. b) Declaración xurada na que manifesten que reúnen todos e cada un dos requisitos xerais esixidos nestas bases para a participación no proceso selectivo, referidos sempre ao día en que remate o prazo de presentación de instancias. c) Xustificante de ter aboados os dereitos de exame; con esta finalidade achegarase recibo que acredite o pagamento da cantidade de 12 €, por dereitos de exame, aboadas directamente na tesourería municipal, ou por xiro postal, neste caso acompañará o resgardo. d) No caso dos aspirantes que posúan o nivel de coñecemento de lingua galega esixido nas presentes bases, presentarase documento acreditativo ao respecto, debidamente compulsado, e emitido polo órgano competente. Rematado o prazo de presentación de solicitudes, a Alcaldía ditará resolución, no prazo máximo de un mes, pola que declarará aprobada a lista provisional de admitidos/as e excluídos/as. A dita resolución publicarase no Boletín Oficial de Provincia, no taboleiro de anuncios do concello e na páxina web. Na publicación farase constar, apelidos, nome e número do DNI, así como, se é o caso, as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dez (10) días hábiles contados a partir do seguinte ao da publicación da resolución no BOP, para subsanar os defectos que motivaron a súa exclusión ou omisión das relacións de admitidos e excluídos. Se no dito prazo non se subsanan os defectos serán definitivamente excluídos da realización das probas. En todo caso, co obxecto de evitar erros e, no suposto de producirse, posibilitar a súa subsanación no tempo e na forma, os aspirantes comprobarán se figuran recollidos correctamente na correspondente relación de admitidos. No caso de non presentarse alegacións ou subsanacións á lista provisional, elevarase a definitiva. A resolución pola que se aproba a lista definitiva de admitidos/as e excluídos/as, que será determinante dos prazos a efectos de posibles impugnacións ou recursos, publicarase do mesmo xeito que a provisional, e incluirá, así mesmo, a composición do Tribunal, así como o lugar, data e hora de comezo do primeiro exercicio.1.- A designación e composición do tribunal do proceso selectivo realizarase e farase pública de conformidade co previsto na base 5ª, así como no sinalado no artigo 4 do Real decreto 896/1991 de 7 de xuño, artigos 55.2 c) e d) e 60 da Lei 7/2007, de 12 de abril, do Estatuto Básico do Empregado Público, debendo estar integrados, alomenos, por cinco membros titulares cos seus correspondentes suplentes. O tribunal estará integrado polos seguintes membros: 1 Presidente/a, 1 Secretario/a (con voz e voto) e 3 vogais.2.- A designación nominal dos membros do tribunal incluirá a dos respectivos suplentes.3.- Todos os membros do tribunal deberán contar con titulación ou especialización igual ou superior á esixida para o acceso á praza convocada.4.- Os membros do tribunal deberán absterse de intervir cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se realizase tarefas de preparación de aspirantes a probas selectivas nos cinco anos anteriores á publicación desta convocatoria e, igualmente, se colaborasen durante ese período dalgún modo con centros de preparación de opositores.5.- O presidente deberá solicitar dos membros do tribunal declaración expresa de non atoparse incursos nas circunstancias previstas no citado artigo 28 da Lei de réxime xurídico das administracións públicas e do procedemento administrativo común nin nas demais causas de abstención previstas nesta base. Así mesmo, os/as aspirantes poderán recusar aos membros do tribunal cando concorran neles algunha das circunstancias previstas na presente base, conforme ao artigo 29 da Lei de réxime xurídico das administracións públicas e do procedemento administrativo común.6.- O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a secretario/a ou dos que legalmente os substitúan.7.- Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal.8.- Para os efectos de percepción de asistencias polo membros concorrentes ás sesións do tribunal, este estará clasificado na categoría terceira prevista no art.30.1 do Decreto 462/2002, de 24 de maio, sobre indemnizacións por razón de servizo.9.- O tribunal resolverá por maioría de votos dos seus membros presentes, tódalas dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas.10.- De cada sesión o/a secretario/a levantará acta que asinarán todos os membros do tribunal, podendo facer constar na mesma os votos en contra que se puideran producir, así como calquera outra circunstancia que consideren relevante.1.- O lugar, data e hora de celebración do primeiro exercicio fixarase de conformidade co sinalado na base 5ª, con alomenos, 15 días de antelación ao comezo das probas.2.- Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no taboleiro de anuncios do concello e na páxina web con, cando menos, 24 horas de antelación ao comezo destes.3.- Os aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal. En calquera momento o Tribunal poderá requirirlles aos opositores que acrediten a súa identidade.4.- Os/as aspirantes serán convocados para cada exercicio en único chamamento, sendo excluídos da oposición os que non comparecesen, agás nos casos debidamente xustificados e libremente valorados polo tribunal. As razóns ou probas xustificativas formularanse dentro das vinte e catro (24) horas seguintes á celebración do exercicio ao que non compareceran. Non obstante o anterior, as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames previstos nas probas selectivas, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse como mínimo 48 horas logo do anuncio da data do exame. A citada notificación leva consigo o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal decidirá en cada caso, con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas medidas conxuntamente. Non se admitirá recurso respecto das decisións do tribunal neste punto, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo.5.- A actuación dos/as aspirantes naqueles exercicios que non poidan realizarse conxuntamente realizaranse pola orde alfabética segundo a primeira letra do apelido, comezando pola letra que resulte do sorteo ao que se refire o artigo 9 do Regulamento de selección de persoal da Comunidade Autónoma do 20 de marzo de 1991.6.- Os exercicios escritos poderán ser lidos publicamente, se así o acordase o tribunal, podendo este dialogar co/a aspirante coa fin de determinar os seus coñecementos sobre o contido do exposto.7.- A realización dos exercicios que non sexan de exposición ou lectura pública garantirán o anonimato dos/as aspirantes na súa corrección.8.- As cualificacións dos aspirantes que superen cada un dos exercicios da fase de oposición serán publicadas no taboleiro de anuncios do concello e na páxina web, xunto co anuncio de celebración do seguinte exercicio. Desde a total conclusión dunha proba ata o comezo da seguinte, deberá transcorrer un prazo mínimo de corenta e oito (48) horas e máximo de corenta (40) días hábiles.9.- De cada sesión que celebre o tribunal redactarase unha acta pola secretaría do mesmo na que se farán constar a cualificacións dos exercicios dos aspirantes, así como as incidencias que se produzan.10.- O Tribunal cualificador adoptará as medidas necesarias para establecer as adaptacións e axustes razoables tanto de tempos como de medios no proceso selectivo que sexan necesarios para os aspirantes con discapacidade, cando así se houbese indicado polo interesado/a na solicitude para participar no proceso de selección. O sistema selectivo a empregar será a oposición, debendo superarse os exercicios que a continuación se sinalan. Consistirá en contestar por escrito, nun prazo máximo de 60 minutos, un cuestionario de 50 preguntas tipo “test”, con respostas alternativas, relacionadas cos contidos do temario que figura anexo ás bases, tanto a parte xeral como a específica. A resposta a cada unha das preguntas do “test” será seleccionada de entre tres posibles alternativas, sendo válida só unha destas. Para obter a puntuación do opositor nesta proba asignaranse 0,20 puntos por cada resposta correcta. Por cada resposta incorrecta restaranse 0,05 puntos. Cualificarase cunha puntuación de 0 a 10, sendo necesario para superar este exercicio acadar un mínimo de 5 puntos. Consistirá na realización dunha proba práctica de manexo de aplicacións de ofimática en entorno Windows. Deberanse realizar dúas probas prácticas, a desenvolver nun tempo máximo, sumando ambas probas, de 90 minutos. Exercicio A: resolver un suposto administrativo propio das funcións da praza, tendo que copiar o texto e redactar as solucións ás cuestións que se formulen, empregando o procesador de textos Microsoft OfficeWord 2007. Exercicio B: elaboración dunha folla de cálculo con Microsoft Office Excel 2007 con datos que se subministren ao opositor, debendo facer posteriormente as operacións que se indiquen. Nos dous exercicios valorarase a exactitude do traballo, a corrección coa que se presente, a solución acertada ás cuestións que se formulen, a velocidade desenvolvida e a propia presentación dos exercicios. O exercicio cualificarase de 0 a 10 puntos sendo preciso acadar un mínimo de 5 puntos (sumando ambos exercicios) para superalos. Corresponde ao tribunal determinar o nivel de coñecementos mínimos para acadar a puntuación mínima (5 puntos). Consistirá en desenvolver por escrito, nun tempo máximo de 90 minutos, dous temas propostos polo tribunal, inmediatamente antes de celebrarse a proba, e relacionados, cada un deles, coas materias comprendidas na parte xeral e específica do temario, respectivamente. No exercicio valoraranse os contidos e coñecementos desenvolvidos polo opositor, así como a concreción e a claridade na exposición, a capacidade e calidade da redacción e a presentación. O exercicio será obxecto de posterior lectura pública ante o Tribunal, que realizará as preguntas que considere adecuadas, relacionadas co tema exposto na proba escrita, coa finalidade de determinar o nivel de coñecementos e a puntuación final do opositor. Os temas serán propostos polo tribunal instantes antes da celebración do exercicio na forma que o tribunal considere axeitada. Corresponde ao tribunal determinar o nivel de coñecementos mínimos para acadar a puntuación mínima requerida para a superación deste exercicio. A cualificación do exercicio será de 0 a 10 puntos, quedando eliminado o aspirante que non obteña un mínimo de 5 puntos sumando ambos temas. O exercicio consistirá na realización dun suposto práctico, a elixir entre dous propostos polo tribunal inmediatamente antes de celebrarse a proba, e relacionados, cada un deles, coas materias comprendidas na parte específica do temario, así como coas actividades e funcións habituais da praza obxecto de cobertura. Para este exercicio disporase dun tempo máximo de 45 minutos. Os temas serán propostos polo tribunal instantes antes da celebración do exercicio na forma que o tribunal considere axeitada. Corresponde ao tribunal determinar o nivel de coñecementos mínimos para acadar a puntuación mínima requerida para a superación deste exercicio (5 puntos). A cualificación do exercicio será de 0 a 10 puntos, quedando eliminado o aspirante que non obteña un mínimo de 5 puntos. Os aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requerido nestas bases, Celga 2 ou equivalente, deberán realizar un exercicio específico. Este exercicio consistirá na traducción, sen diccionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo total de 60 minutos. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto.1.- A cualificación da fase de oposición será o resultado da suma das puntuacións outorgadas polo tribunal en cada un dos exercicios, sendo preciso superalos todos para aprobar.2.- As cualificacións de cada exercicio faranse públicas no taboleiro de edictos do Concello e páxina web municipal.3.- A puntuación final e orde de cualificación dos aspirantes virá dada pola suma das puntuacións obtidas no conxunto das probas. En caso de empate, dirimirase da seguinte forma: será primeiro aquel aspirante que obtivese maior puntuación no terceiro exercicio, e despois no primeiro e segundo, por esta orde.4.- Finalizadas as probas selectivas o tribunal fará pública a relación definitiva dos aspirantes aprobados, indicando o seu D. N. I., e pola orde da puntuación obtida. Esta relación presentarase ao Alcalde coa proposta de nomeamento do candidato/a aprobado. O tribunal non poderá aprobar nin declarar que superaron as probas selectivas un número superior de aspirantes ao das prazas que se convocaran, neste caso unha. Non obstante confeccionarase unha lista de reserva na que se incluirá unha relación dos aspirantes que superaron todos os exercicios pero non obtiveron praza, así como de aqueles outros que superaran algúns dos exercicios, para os efectos de poder, se así se considera, ser contratados eventualmente para cubrir provisionalmente as vacantes que se produzan ou as ausencias por aproveitamento de licenzas regulamentarias, necesidades do servizo, etc; ou por se fose necesario cubrir algunha baixa ou renuncia do seleccionado. O aspirante proposto achegará á Administración, dentro do prazo de 20 días naturais desde que se lle comunique a superación das probas, os documentos acreditativos das condicións esixidas para tomar parte neste proceso de selección, e que son: a) Fotocopia compulsada do DNI. b) Fotocopia compulsada da titulación esixida nas bases, ou, no seu defecto, o xustificante de ter aboado os dereitos para a súa expedición. c) Declaración xurada de non ter sido separado mediante expediente disciplinario de ningunha administración pública nin atoparse inhabilitado para o exercicio das funcións públicas. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ao emprego público. d) Certificado médico acreditativo de non padecer enfermidade nin estar afectado por limitación física ou psíquica que sexa incompatible ou impida o normal desempeño das correspondentes funcións. Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta base, agás nos casos de forza maior, ou cando do exame da mesma se deduza que carecen dalgún dos requisitos sinalados nestas bases, determinará a imposibilidade de proceder ao correspondente nomeamento, quedando anuladas as actuacións, sen prexuízo da responsabilidade en que incorrera por falsidade na solicitude de participación. O aspirante que presentase a documentación sinalada, no prazo fixado, será nomeado funcionario de carreira. No prazo de 30 días contados a partir da recepción da notificación da resolución do nomeamento, o aspirante terá que tomar posesión do seu cargo. Quen, sen causa xustificada, non tome posesión perderá tódolos dereitos derivados da convocatoria e do nomeamento referido. O tribunal queda autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. A presente convocatoria e tódolos actos administrativos que dela se deriven poderán ser impugnados polos interesados nos casos e na forma prevista na Lei 30/1992, de 26 de novembro, de réxime xurídico das administracións públicas e do procedemento administrativo común, e na Lei 29/1998, do 13 de xullo, reguladora da xurisdición contencioso-administrativa. A Constitución Española de 1978. Estrutura. Titulo Preliminar. A reforma constitucional. A organización do Estado na Constitución: organización institucional ou política e organización territorial. A Coroa. Sucesión e rexencia. As atribucións do Rei. O refrendo. As Cortes Xerais: composición, atribucións e funcionamento. Estatuto de Autonomía de Galicia. As institucións da Comunidade Autónoma: O Parlamento. O Consello da Xunta. O Presidente. A Lei: Concepto e clases. Disposicións normativas con forza de lei. O Regulamento: Concepto. Clasificación dos regulamentos. O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. O procedemento administrativo; Iniciación, ordenamento, instrución e terminación. Finalización do procedemento: A obriga de resolver. O silencio administrativo. Os recursos administrativos. Concepto e clases, requisitos xerais. Os recursos ordinarios. O municipio. Elementos. Territorio e poboación. Organización municipal: O Alcalde. Competencias. Forma de elección e cesamento. Os Tenente de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas. Ordenanzas e regulamentos municipais. Procedemento de elaboración. A Lei 7/2007, do 12 de abril, do estatuto básico do empregado público. Clases de funcionarios. Situacións administrativas. Réxime disciplinario. Dereitos e deberes dos funcionarios locais. Código de conduta das/os empregadas/os públicas/os. Réxime de incompatibilidades. A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores. Normalización lingüística en Galicia; normativa de referencia. O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas. Concepto de documento, rexistro e arquivo. Funcións do rexistro e do arquivo. Clases de arquivo. Introdución á comunicación. A comunicación humana: a linguaxe como medio de comunicación. Tipos de comunicación: oral e telefónica. Atención ao público: acollida e información ao cidadán. Os servizos de información administrativa. A comunicación interna. Concepto de informática. Programas e soportes da información. Os linguaxes de programación. Os sistemas operativos. Os paquetes de programas. Ofimática. As facendas locais: réxime xurídico. Os recursos municipais. Clasificación dos ingresos. Participación en tributos do Estado. Impostos. O imposto sobres bens inmobles. O imposto sobre actividades económicas. O imposto sobre vehículos de tracción mecánica. Imposto sobres construccións, instalacións e obras. O imposto sobre o incremento do valor dos terreos de natureza urbana. Taxas. Contribucións especiais. Prezos públicos. O orzamento xeral das entidades locais. Elaboración e aprobación. As bases de execución do orzamento. O gasto público. A estrutura presupostaria. Os créditos do orzamento de gastos: delimitación, situación e niveis de vinculación. Fases de execución do orzamento de gastos. Fases de execución do orzamento de ingresos. As modificacións orzamentarias: créditos extraordinarios, suplementos de crédito, ampliacións e xeración de créditos, transferencias e incorporación de créditos. Liquidación do orzamento. Resultado orzamentario. Remanentes de crédito. A conta xeral. A Tesourería das entidades locais. Funcións da tesourería. Situación dos fondos. Realización de pagos: prelación, procedemento e medios de pago. O estado de conciliación. O plan de tesourería e o plan de disposición de fondos. Rentabilización de excedentes de tesourería. A concesión de avais polas entidades locais. A contabilidade das entidades locais. As instruccións de contabilidade para a administración local. O control da actividade económico-financeira das entidades locais. A función interventora. O control interno da actividade económico-financeira das entidades locais. Función fiscalizadora. Función fiscalizadora e xurisdicional. O control externo da actividade económico-financeira. O Tribunal de Contas. O recurso económico-administrativo. O crédito local. Clases de operacións de crédito. Operacións de crédito a medio e longo prazo. Finalidade, duración e réxime de competencias. As operacións de tesourería. Finalidade, duración e réxime de competencias. A relación xurídica tributaria. Elementos. Feito impoñible. Devengo. Exencións. Suxeito activo. Suxeito pasivo. Responsables. A solidariedade. A base impoñible. A base liquidable. O tipo de gravame. A cota tributaria. A débeda tributaria: contido. O procedemento de xestión tributaria. A liquidación dos tributos. Os actos de liquidación: clases e réxime xurídico. A consulta tributaria. A extinción da obriga tributaria. O pago: requisitos, medios de pago e efectos. A imputación de pagos. Outras formas de extinción. O procedemento de recadación en período voluntario. A providencia de prema. Impugnación da providencia de prema. O procedemento de recadación en vía de prema. O embargo de bens. Formas de terminación do procedemento de prema. As garantías tributarias. Concepto e clases. As medidas cautelares. Infraccións e sancións tributarias. Clases. O procedemento sancionador. Extinción da responsabilidade por infraccións tributarias. A revisión en vía administrativa dos actos de xestión tributaria. O recurso de reposición. As reclamacións económico-administrativas. Procedementos especiais de revisión. Don/Dona.……………………………….………………., con DNI núm………………., e enderezo en ……………………………………, teléfono…………………. Que en relación coa convocatoria para cubrir unha praza do subgrupo C2, da escala de administración xeral, subescala auxiliar, número de vacantes: 1; denominación: auxiliar administrativo polo sistema de oposición; Declaro que coñezo e acepto as bases publicadas no Boletín Oficial da Provincia (BOP) da Coruña, núm. …….…. de data …….……., e desexo participar no proceso selectivo e con tal obxecto adxunto a seguinte documentación: a) Fotocopia compulsada do DNI, pasaporte ou documento identificativo equivalente e acreditativo da nacionalidade do aspirante. b) Declaración xurada na que manifesto que reuno todos e cada un dos requisitos xerais esixidos nas bases para a participación no proceso selectivo, referidos sempre ao día en que remate o prazo de presentación de instancias. c) Xustificante de ter aboados os dereitos de exame; con esta finalidade achego recibo que acredita o pagamento da cantidade de 12 €, por dereitos de exame, aboadas directamente na tesourería municipal, ou por xiro postal, neste caso acompañará o resgardo. d) No caso dos aspirantes que posúan o nivel de coñecemento de lingua galega esixido nas bases, presentarase documento acreditativo ao respecto, debidamente compulsado, e emitido polo órgano competente. Brión,------ de------------------- de 2012. Sinatura.